2022 12 30
LT
Europos Sąjungos oficialusis leidinys
C 498/21
Ateities iššūkius atitinkantis judumas 39. pabrėžia, kad, nors nauji technologiniai sprendimai atlieka svarbų vaidmenį siekiant, kad miestai taptų patogesni gyventi, esamos technologijos, pavyzdžiui, elektriniai (krovininiai) dviračiai arba elektriniai (troleibusai) autobusai, tramvajai ir traukiniai, turėtų būti pagrindas siekiant netaršaus krovinių ir keleivių vežimo;
40. pabrėžia, kad svarbu paspartinti pažangą siekiant integruoto visų viešojo transporto rūšių bilietų pardavimo; ragina Komisiją numatyti sukurti standartizuotą ES programėlę, kad, numačius bendras taisykles, būtų sudarytos palankesnės sąlygos patekti į ES miestus ir skatinamas naudojimasis viešuoju transportu, nes tai darytų teigiamą įtaką ir geležinkelių turizmui, ir važinėjimui į darbą;
41. ragina glaudžiai ir anksti bendradarbiauti su vietos ir regionų valdžios institucijomis dėl galimo transporto paslaugų teikėjų ir keleivių naudojimosi europinėmis skaitmeninėmis tapatybės dėklėmis, kaip nurodyta naujojoje judumo mieste sistemoje;
42. primena, kad judumas dalijantis transporto priemonėmis yra būdas sumažinti transporto srautus miestuose ir su spūstimis susijusias problemas, ir turėtų būti skatinamas jo vystymas;
43. pažymi, kad duomenų rinkimas yra svarbi transporto infrastruktūros planavimo priemonė, todėl visi surinkti duomenys turėtų būti prieinami visiems susijusiems subjektams; nors svarbu sudaryti palankesnes sąlygas lengvai naudojamiems sprendimams, įskaitant universalias mobiliąsias programėles, taip pat būtina užtikrinti duomenų apsaugą; reikia įgyvendinti bendrą ir suderintą duomenų rinkimo skirtingose teritorijose metodiką, kad būtų lengviau keistis gerąja patirtimi ir palyginti patikimus judumo rodiklius;
44. pabrėžia, kad rengiant darnaus judumo politiką būtina tinkamai atsižvelgti į lyčių aspektą, turint omenyje konkrečius moterų poreikius ir į dar vieną jų pažeidžiamumo veiksnį – judumo nepriteklių, taip pat kitų grupių poreikius;
Darnaus judumo mieste planai – svarbi judumo mieste priklausomybės nuo iškastinio kuro mažinimo priemonė 45. patvirtina RK pritarimą, kad, atsižvelgiant į judumo mieste sistemą, daugiau dėmesio būtų skiriama darnaus judumo mieste planams ir kad tai būtų privalomas reikalavimas daugiau kaip 400 miestų mazgų, apibrėžtų pagal siūlomą TEN-T reglamento peržiūrą.
Tačiau miestai ar savivaldybės, kurie jau parengė darnaus judumo mieste planų reikalavimus atitinkančius planus, turėtų turėti galimybę pasinaudoti šiais planais;
46. taip pat pritaria rekomendacijai, kad miestai priimtų darnaus judumo mieste planus; tačiau pabrėžia, kad reikia parengti darnaus judumo mieste planus, kurie galėtų būti išplėsti įtraukiant teritorijas, kurios apima kelias savivaldybes, veikiančias kaip metropolinės zonos arba miestų aglomeracijos;
47. palankiai vertina Komisijos ketinimą prašyti valstybių narių įgyvendinti ilgalaikes darnaus judumo mieste planų paramos programas, siekiant padėti stiprinti darnaus judumo mieste planų pajėgumus ir įgyvendinimą laikantis ES darnaus judumo mieste planų gairių, ir šiomis aplinkybėmis rekomenduoja privalomą glaudų bendradarbiavimą su vietos ir regionų valdžios institucijomis; ragina Komisiją savo darbu stengtis, kad numatomų darnaus judumo mieste planų nacionalinių programų vadovai ir vietos ir regionų valdžios institucijų atstovai glaudžiai bendradarbiautų vietoje, ir ragina praktiškai stebėti šį bendradarbiavimą;
48. pabrėžia, kad siekiant spręsti judumo mieste pertvarkos klausimą, labai svarbu, kad darnaus judumo mieste planai veiksmingai apimtų visas funkcines zonas; ragina Komisiją apsvarstyti būdus, kaip skatinti didesnį junglumą ir galimybę naudotis judumo paslaugomis priemiestinėse zonose ir aplinkinėse kaimo vietovėse;
49. palankiai vertina numatomą supaprastintą rodiklių ir lyginamosios analizės priemonių rinkinį, kurį planuojama paskelbti iki 2022 m. pabaigos, taip pat planuojamą EITP pagalbinį programos veiksmą, skirtą TEN-T miestų transporto mazgams šioje srityje remti.
Tačiau reikia pasirūpinti, kad dėl rodiklių rengimo ir tolesnės stebėsenos miestams ar savivaldybėms nesusidarytų pernelyg didelis darbo krūvis;